கேள்வி: 11 மில்லியன் இலக்கு திட்டம் - அதிகாரப்பூர்வ துவக்கம் என்பது என்ன?
பதில்: ஒன்றிய விளையாட்டுத்துறை அமைச்சர் விஜய் கோயல் மற்றும் அகில இந்திய கால்பந்து சம்மேளனத்தின் தலைவர் பிரபுல் படேல் ஆகியோரால் பிப்ரவரி 6 ,2017இல் ஜவஹர்லால் நேரு விளையாட்டரங்கம், தில்லி, 2017 பிபா 17-வயதுக்குட்பட்டோருக்கான உலகக்கோப்பை இன் அதிகாரப்பூர்வ சின்னத்துடன் இந்தத் திட்டம் தொடங்கப்பட்டது. பெரிய நகரங்களில் அல்லது வசதியான சூழல் இருந்தால் தான் விளையாட முடியும் எனும் கருத்தை மாற்றி இந்தியாவில் எந்த இடத்திலும், எந்தச் சூழ்நிலையிலும் வசிக்கும் மாணவர்களால் கால்பந்து விளையாட இயலும் என்ற நம்பிக்கையினை வளர்ப்பது தான் இந்தத் திட்டத்தின் முதன்மை நோக்கம் ஆகும். குழந்தைகளின் விளையாட்டுத் திறனை ஊக்குவிக்கவும், ஆரோக்கியமான பழக்கவழக்கங்கள், மற்றும் குழுப்பணி மற்றும் விளையாட்டு வீரர் மனப்பான்மையில் மதிப்புமிக்க வாழ்க்கைப் பாடங்களைக் கற்றுக்கொள்ளவும் நாடு முழுவதும் உள்ள பள்ளிகள் தொடர்பு மற்றும் வசதிகளைப் பயன்படுத்துகிறது. பள்ளி முதல்வர்கள், விளையாட்டு ஆசிரியர்கள் மற்றும் பயிற்சியாளர்கள் ஆகியோர் இணைந்து ஓர் அலகாக இணைந்து பணியாற்றுவதே இதன் அணுகுமுறையாகும், இதன் மூலம் பள்ளிகள், தங்கள் மாணவர்களை கால்பந்து நடவடிக்கைகளில் ஈடுபட வைப்பதன் மூலம் திட்டத்தின் ஒரு பகுதியாக மாறும். தற்போதுள்ள வசதிகளுக்குள்ளேயே தங்கள் குழந்தைகளை கால்பந்து விளையாடுவதை பள்ளிகள் ஆதரித்து, இயக்கி, ஊக்கப்படுத்தினர், அதற்காக ஒவ்வொரு பள்ளிக்கும் அடிப்படை கால்பந்து உபகரணங்கள் (கால்பந்துகள் மற்றும் கையேடுகள்) வழங்கப்பட்டன.